system
Răspunde în limba română, în stilul Wikipedia, cat mai corect gramatical.
user
Îmi poți explica despre Paraziții?
assistant
Paraziții este una dintre primele trupe de muzică hip hop din România, înființată în anul 1994, și formată din trei muzicieni, Cheloo (Cătălin Ștefan Ion), Ombladon (Bogdan Ionuț Păstacă) și Freakadadisk (Petre Urda).

Biografie

1994-1997 - Începutul 
În martie 1994, Cheloo înființează Paraziții alături de Dinte. În luna mai li se alătură și Ombladon. Prima piesă înregistrată este „În Jur” și a apărut pe 13 septembrie 1994. O zi mai târziu au susținut primul lor concert, la balul bobocilor de la liceul Spiru Haret din București.

În iarna anului 1994, Dinte părăsește formația, locul lui fiind luat de muzicianul cunoscut ca DJ I.E.S.. Primul album, "Poezii pentru pereți", produs independent, a fost lansat pe 15 iunie 1995 și a fost al doilea album de rap din România (după R.A.C.L.A. și înainte de B.U.G. Mafia).

Succesul vânzărilor atrage atenția casei de discuri "Digital Records". Urmează un nou album, lansat pe 5 aprilie 1996, purtând titlul "Nimic normal".

Pe 23 iunie 1997, lansează "Suta", ce avea să devină albumul rap al anului. Vânzările depășesc așteptările. Urmează o serie de concerte prin țară și apariții pe diferite compilații.

1999-2002
În urma unor emisiuni dedicate scenei hip-hop din România, realizate de managerul trupei la radio FM4 AUSTRIA, Paraziții atrag atenția casei de film "Lotus Film" din Viena, care devine interesată de o colaborare în vederea realizării coloanei sonore a filmului NORDRAND. Lucru realizat, asfel că Paraziții devin prima trupă de rap din România ce apare pe soundtrack-ul unui film, cu drepturi de autor plătite, alături de nume celebre precum Ace Of Base, Neneh Cherry, Kelly Family sau Leila K (martie 1999).

Din martie 1999, Paraziții încep oficial colaborarea cu Rebel Music, primul label underground din România, axat pe management, impresariat și producție.

În aprilie 1999 apare pe piață compilația „Hip și Hop Murale” editată de A&A RECORDS, ce cuprinde 2 piese noi semnate Paraziții. De asemenea, în locul lui DJ I.E.S., este cooptat unul dintre cei mai prolifici DJ din țară: Freakadadisk (Petre Urda; ex-"Morometzii").

Pe 14 iulie 1999, apare albumul "Nici o problemă", la A&A RECORDS. Acesta este considerat cel mai reprezentativ album de până atunci, cel al consacrării definitive și primul editat pe CD. În august 1999, videoclipul piesei „Bagabonți ’99” egalează recordul de audiență pe Atomic TV.

Pe 7 august 2000, se lansează albumul "Iartă-mă", împreună cu un concert în Disco Max, din București. În 2001 apare un nou album, parcă mai „greu” decât toate de până acum, „Categoria grea”. La piesa cu același nume de pe album se face și un videoclip care este cenzurat la scurt timp.

Casa de discuri Alpha Sound se desființează în 2002, iar Paraziții pleacă la Roton unde scot maxi-single-ul "În focuri" la care se filmează un videoclip fără precedent în România - acesta nu are muzică! Albumul pe care apare piesa "În focuri" se numește "Irefutabil" și apare în noiembrie 2002, devenind cel mai vândut album al trupei -140.000 de unități-. Paraziții înregistrează un videoclip la piesa "Bad Joke" de pe acest album, dar și aceasta va fi cenzurată de CNA. Urmează scoaterea pe piață a videoclipului "Necomercial".

2003-2005

În 2003 apare albumul solo al lui Cheloo, "Sindromul Tourette". De pe acest album va aparea clipul "Vicii" cu Bitză.

În următorul an, 2004, scoate și Ombladon un album solo, "Condoleanțe". Clipul "Egali din naștere" cu raku va câștiga premiul VMA 2004.

Paraziții încep o campanie anti-CNA, astfel apare videoclipul "Jos Cenzura" în care apar personalități de marcă din România, dar și Larry Flynt, președintele Hustler.

În iarna lui 2004 apare albumul aniversar care sărbătorește împlinirea a 10 ani de muzică și plecarea trupei de la labelul care i-a consacrat, Rebel Music. Apare clipul piesei "Fuck You Romania", piesă care apare pe acest album aniversar numit "Primii 10 ani", album dublu CD, apărut în varianta necenzurată și cenzurată. Trupa va folosi pentru lansarea materialelor propria casă de producție fondată cu ceva timp în urmă, 20CM Records.

În august 2005 apare Maxi single-ul "Violent" și videoclipul piesei cu același nume. 

În decembrie 2005 apare albumul "Confort 3", album ce aduce trupei Paraziții atât succes, cât și un nou conflict cu membrii CNA-ului. Clipul piesei "Praf", single-ul ales pentru filmarea videoclipului, stârnește reacția CNA-ului care ajunge la concluzia că acest videoclip instigă la consumul de droguri. Urmează un nou clip Paraziții, după care trupa ia o pauză pentru ca Ombladon și Cheloo sa își lanseze fiecare câte un album solo.

2006-2009
Pe 30 martie 2006 Cheloo își lansează cel de-al doilea album solo, intitulat "Fabricant de gunoi", având ca piesă de promovare "Operațiunea cur pansat", care a fost aleasă pentru primul videoclip de pe album. Un al doilea videoclip a apărut ulterior pe posturile de specialitate, fiind în totalitate un clip animat al piesei "Smoke Flow", o colaborare cu Killarmy.

În aprilie 2007 a apărut pe posturile de specialitate videoclipul piesei "Noapte bună, București", un featuring cu Guess Who de la Anonim, primul single de pe albumul lui Ombladon intitulat Cel mai prost din curtea școlii.

În 2009, Trupa Paraziții se alatură postului Realitatea TV pentru campania "Noi vrem respect!". Pentru a susține campania, trupa lansează piesa cu același nume.

Pe data de 6 octombrie 2009, este lansat albumul "Slalom printre cretini (Reeditat)", album promovat împreună cu ziarul "Gazeta sporturilor".

2010-2011
Pe data de 15 iunie 2010, trupa Paraziții lansează albumul "Tot ce e bun tre să dispară", tot împreună cu ziarul Gazeta sporturilor, deja cunoscut pentru faptul că mai multe trupe și artiști au apelat la redacția acestuia pentru lansare de album.

În Decembrie 2010, deși a declarat că urăște internetul, Cheloo alege să își facă un cont de YouTube unde să își promoveze noile materiale și să comunice cu fanii. Mai exact, artistul a făcut 3 conturi (Cheloo16Hz, Ombladon20CMOficial, Parazitii20CmOficial.

La scurt timp după crearea contului de pe YouTube, Cheloo "aruncă" un remix la piesa "Dacă eram" din 2003 și anunță că nu se pensionează liniștiți și că are 4 bucăți pentru cel de-al 3-lea album solo semnat Cheloo "Celcareurăște", care urmează să fie lansat pe data de 24 martie 2011.

Cu 2 săptămâni înainte de lansarea albumului, Cheloo "aruncă" pe canalul de YouTube piesa "Sau", primul single de pe album. Aceasta conține o colaborare cu Ombladon și FreakaDaDisk (ceilalți 2 membri ai trupei Paraziții).

Cu 2 zile înainte de lansarea albumului apare și videoclipul piesei "Unde se termină visele". Această piesă conținând un mesaj foarte puternic, dar în același timp e o piesă mai "melancolică", ceva necaracteristic celor de la "Paraziții".

Pe 24 martie se lansează albumul solo și în primele 48 de ore are deja peste 32.000 de exemplare vândute.

De asemenea Cheloo a anunțat la "Observator" pe Antena 1 că urmează albumul solo al lui Ombladon în 2011 și că pe viitor urmează încă un album "Paraziții". Acesta a mai declarat că 2011 este anul în care cei de la Paraziții vor "reînvia cu adevărat".

2015-2016
În perioada 10 ianuarie - 15 august 2015, membrii trupei Paraziții înregistrează,  în mare secret, în studioul 20CM, piesele ce se vor regăsi pe albumul "Lovitură de pedeapsă".
 
După 6 ani de la ultimul album semnat Paraziții, trupa revine cu de-al 11-lea material, intitulat "Lovitură de pedeapsă". După o pauză atât de lungă, lansarea albumului nu putea avea loc decât într-o zi aparte: 29 februarie 2016.
 
Albumul, lansat în ediție limitată, de aproximativ 4000 de exemplare, este disponibil în rețeaua de librării Cărturești. Începând cu data de 7 martie 2016, albumul este disponibil spre ascultare și descărcare pe serviciile de streaming și pe iTunes.

Cheloo, despre "Lovitură de pedeapsă": "Un album care se întoarce ca sonoritate înapoi în anii '91-'97. Am folosit foarte mult tehnica samplingului și este un album conceput și scris foarte old school."

2018-2019
În perioada 1 octombrie 2018 - 25 februarie 2019, Cheloo și Ombladon înregistrează, în studioul 20CM, piesele ce vor regăsi pe cel de-al 12-lea album al trupei Paraziții, intitulat "Arma secretă".

Aluzia numărului 12 va apărea pe coperta albumului, în sintagma folosită în titlu: "MINISTERUL ANTIROMÎNESC AL CULTURII / ARHIVĂ OPERATIVĂ / DOSAR NR. 12/2019".

Coperta mai conține o sintagmă situată inferior de denumirea albumului: "CU PRIVIRE LA: Trupa PARAZIȚII, parte activă a grupului infracțional 20CM RECORDS. În urma cercetărilor, au fost identificați sub nume false drept traficanți de rime de mare risc următorii cetățeni: CHELOO, FREAKADADISK, OMBLADON."

"Arma secretă" conține un total de 11 piese, dintre care prima constituie intro-ul. Două piese de pe album au și videoclip: "Lacrimi de ceară" și "Parc-aș f**e ceva".

Începând cu data de 24 mai 2019, albumul "Arma secretă" poate fi cumpărat/ descărcat/ ascultat din toate magazinele online și offline.

Discografie

Paraziții

Maxi-Single-uri

Best of

Albume Solo

Cheloo 
 Sindromul Tourette (2003)
 Fabricant de gunoi (2006)
 Celcareurăște (2011)
 Killing The Classics (2021)

Ombladon 
 Condoleanțe (2004)
 Cel mai prost din curtea școlii (2007)

Single-uri

Paraziții
2002: În focuri
2002: Bad Joke
2004: Milionari de weekend
2004: Jos cenzura
2005: Violent
2006: Mari români
 2008: 17 (Vrei bani)
 2009: Un mix bun
 2009: Noi vrem respect
 2011: Tare - 20CM Grup (feat. MarkOne1 & Bitză)
2012: Toate-s la fel (feat. Daniel Lazăr)
2013: Ce n-avem acasă
2014: Bot în bot cu o lepră mică
2016: Poliția trece

Cheloo
2010: Tanti ( Movie Soundtrack )
2011: Apel la sinceritate
2013: Statul e târfa cu care ești obligat să te-nsori
2013: Pe altă frecvență
2014: Suma defectelor
2014: Vrem totul
2015: O zi ca oricare alta (feat. Mărgineanu)
2016: Lumea s-a schimbat
2016: Cine ești tu?
2017: R.S.R.
2018: Prezentul perfect
2020: Lumina de la capătul tunului
2023: Ritmuetot

Ombladon
2013: Indiferența
2014: M**e Garda
2015: Hip Hop Românesc
2015: Jumătatea goală (feat. Bitză)
2016: Panarame (feat. Bitză)
2017: Toată lumea plânge (feat. Freakadadisk)
2018: 5432
2019: Nu mi-e frică
2022: Spune-mi (feat. Bitză)

Videografie

Paraziții
 1995: În Jur
 1999: Bagabonți 99
 1999: Omu' din liftu' tău
 2000: Degenerația următoare (Remix)
 2001: Categoria grea (feat. Aliosha)
 2001: Shoot yourself / Împușcă-te
 2002: În focuri
 2002: Bad joke
 2003: Necomercial
 2004: Jos cenzura
 2004: Instigare la cultură
 2004: F**k you România
 2004: Milionari de weekend
 2005: Anonim - Extrema zilei (feat. Paraziții) 
 2005: Violent
 2005: Praf
 2006: Valoarea unei vieți
 2006: Mari români
 2007: Mesaj pentru Europa
 2008: Din colțul blocului
 2008: 17 (Vrei bani)
 2009: De ziua ta (Remix)
 2009: Un mix bun
 2009: Noi vrem respect
 2010: Arde (feat. Câinele)
 2012: Toate-s la fel (feat. Daniel Lazăr)
 2013: Ce n-avem acasă
 2014: Bot în bot cu o lepră mică
 2015: Demnitate (feat. Daniel Lazăr)
 2016: Poliția trece
 2019: Lacrimi de ceară
 2019: Parc-aș f**e ceva

Cheloo
 2003: Vicii (feat. Bitză)
 2006: Operațiunea c*r pansat / Fabricant de gunoi
 2006: Smoke flow (feat. Killarmy)
 2006: Spike - Bizar (feat. Cheloo)
 2010: Smiley - Plec pe Marte (feat. Cheloo)
 2010: Mark One - We don't care (feat. Cheloo)
 2011: Sau (feat. Ombladon & Freakadadisk)
 2011: Unde se termină visele
 2011: Apel la sinceritate
 2011: Mark One - Crazy as f**k (feat. Cheloo)
 2012: MarkOne1 - Prima data (feat. Cheloo & FreakaDaDisk) 
 2014: Suma defectelor 
 2016: Lumea s-a schimbat  
 2018: Prezentul perfect
 2020: Lumina de la capătul tunului
 2021: Cheloo & Lazar – Opus 1
 2021: Cheloo & Lazar  - Viral 94 (feat dj Wicked)
 2021: Cheloo & Lazar - Iubirea vietii tale
 2022: Cheloo & Lazar - La noi in cartier 2 (feat Dan Gerosu, Alan, Rapstrolirical, Ombladon, Freakadadisk)
 2023: Ritmuetot

Ombladon
 2004: Condoleanțe
 2004: Egali din naștere (feat. raku)
 2006: Luna Amară - Loc Lipsă (feat. Ombladon)
 2007: Noapte bună București! (feat. Guess Who)
 2007: Cheia de sub preș
 2011: Raku - Căutând (feat. Ombladon)
 2012: Bitză - Nopți albe pentru zile negre (feat. Ombladon și FreakaDaDisk)
 2014: M**e Garda
 2015: Hip Hop Românesc
 2015: Jumătatea Goală (feat. Bitză)
 2016: Panarame (feat. Bitză)
 2016: ALAN & KEPA - Vorba Aia (feat. Ombladon și FreakaDaDisk)
 2017: Kepa - Pierduți in timp (feat. Ombladon)
 2018: 5432
2019: Nu mi-e frică
2022: Spune-mi (feat. Bitză)
2023: Bitză - Los Maniachis (feat. Ombladon)

Note

Fondări în 1994
 
Formații românești de hip hop